മണലാറില് ഉരുള് പൊട്ടിയതായി സംശയം, അച്ചന്കോവിലാറ് കരകവിഞ്ഞൊഴുകി പുനലൂര്: അച്ചന്കോവില് ആറ്റില് വെള്ളം ഉയര്ന്നത് കാരണം ആറ് കരകവിഞ്ഞ് ഒഴുകി. മണലാര് ഉള് വനത്തില് ഉരുള്പ്പൊട്ടിയതായി സംശയം. രണ്ട് ദിവസം വരെ കനത്ത മഴ പെയ്ത അച്ചന്കോവിലില് ഇന്നലെ കാര്യമായ തോതില് മഴ പെയ്തില്ലെങ്കിലും സമീപത്തെ മണലാര് ഉള് വനത്തില് ഉരുള് പൊട്ടിയതായി സംശയിക്കുന്നുവെന്ന് നാട്ടുകാര് പറഞ്ഞു. ഇത് കാരണം ഇന്നലെ അച്ചന്കോവില് ആറ്റില് പെട്ടെന്ന് ജല നിരപ്പ് ഉയര്ന്നത് പ്രദേശവാസികളെ കടുത്ത ആശങ്കയിലാക്കി. വ്യാഴാഴ്ച സന്ധ്യക്ക് പെയ്ത കനത്ത മഴയില് ഉരുള് പൊട്ടി ഇടപ്പാളയത്തെ മൂന്ന് കോളനികളില് വ്യാപകനാശം സംഭവിച്ചിരുന്നു. എന്നാല് അച്ചന്കോവില് ആറ്റില് വെള്ളം ഉയര്ന്നതല്ലാതെ നാശ നഷ്ടങ്ങള് ഒന്നും സംഭവിച്ചില്ല.